ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004583

ขอให้ปรับปรุงการจ่ายเงินพิจารณาฌาปนกิจผู้สูงอายุของสำนักงานเขตบางบอน เนื่องจากผู้ร้องแจ้งว่าได้เขียนคำร้องขอรับเงินฌาปนกิจผู้สูงอายุที่สำนักงานเขตบางบอน กรุงเทพมหานคร เนื่องจากทราบมาว่าเป็นเงินที่ทางอำเภอมอบให้กับประชาชนในการช่วยเหลือครอบครัวผู้เสียชีวิต เป็นจำนวน 3,000 บาท (สามพันบาทถ้วน) มารดาขอผู้ร้องได้เสียชีวิตในเดือน มิถุนายน 2565 (ไม่ระบุวันที่)   ซึ่งผู้ร้องได้ไปเขียนคำร้องและจัดส่งเอกสารครบถ้วนแล้ว ภายในเดือนกรกฎาคม 2565(ไม่ระบุวันที่) หลังจากนั้นได้มีการสอบถามไปทางสำนักงานฯเป็นระยะ ถึงกำหนดการจ่ายเงินดังกล่าว ซึ่งทางเจ้าหน้าที่แจ้งว่า จักต้องรอให้เจ้าที่ลงพื้นที่ตรวจสอบสถานที่ก่อน หลังจากนั้นได้รอการตรวจสอบจากทางหน่วยงานถึง 2 เดือน เมื่อประมาณเดือน กันยายน 2565 (ไม่ระบุวันที่) จึงได้มีเจ้าหน้าที่ลงพื้นที่ตรวจสอบแต่ยังไม่ได้รับความคืบหน้าในการจ่ายเงินฯแต่อย่างใด หลังจากนั้นผู้ร้องได้มีการติดต่อไปยังสำนักงานฯอีกครั้ง ได้รับการชี้แจงจากเจ้าที่ว่า "คุณมีหน้าที่รอ เงินมาเมื่อไหร่จะโทรแจ้ง "(บันทึกตามที่ผู้ร้องแจ้ง)  ส่งผลให้ผู้ร้องได้รับผลกระทบจากระบบการทำงานที่ไม่มีกำหนดหลักเกณฑ์และเงื่อนไขที่แน่นอน ปัจจุบัน(วันที่ 3 กุมภาพันธ์ 2566) ผู้ร้องยังไม่ได้รับการติดต่อมาจากทางหน่วยงานแต่อย่าง ซึ่งระยะเวลาได้ร่วงเลยมาประมาณ 7-8 เดือนแล้ว จึงประสงค์ให้หน่วยงานมีการปรับปรุงกระบวนการปฏิบัติงานในด้านดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata